O‘zbekiston oliy ta’lim muassasalari talabalarining “Universiada-2004” sport musobaqalarini tashkil etish to‘g‘risida

Mamlakatimiz oliy ta’lim muassasalari talabalari orasida sog‘lom turmush tarzini qo‘llab-quvvatlash, ularning sport bilan shug‘ullanishi uchun jahon andozalariga mos shart-sharoitlarni yaratish, sport musobaqalari orqali yoshlarning o‘z kuch-qudrati va imkoniyatlariga ishonch tuyg‘ularini hamda ona-Vatanga fidoyilik fazilatlarini tarbiyalash, musobaqalar bilan bog‘liq madaniy-ma’rifiy tadbirlar samarasini oshirish maqsadida Vazirlar Mahkamasi qaror qiladi:
 2. “Universiada-2004” sport musobaqalarining yakuniy bosqichiga tayyorgarlik ko‘rish va uni o‘tkazish bo‘yicha Tashkiliy qo‘mita tarkibi 1-ilovaga hamda sport o‘yinlarini o‘tkazish dasturi 2-ilovaga, uning ochilish va yopilish marosimi ssenariysi 3-ilovaga muvofiq tasdiqlansin.
 3. Tashkiliy qo‘mitaga:
 joriy yilning 28-avgustigacha musobaqalar o‘tadigan sport inshootlarining xalqaro talablar darajasida hozirlanishini va zamonaviy sport anjomlari bilan jihozlanishini hamda tadbirlar o‘tadigan barcha joylarda obodonlashtirish ishlarini ta’minlash;
 universiada ishtirokchilarining yashash joylarini, oshxona va madaniy tadbirlar o‘tadigan manzillarni talab darajasida tayyorlash vazifasi yuklansin.
 4. O‘zbekiston Respublikasi Madaniyat ishlari vazirligi, Oliy va o‘rta maxsus ta’lim vazirligi, “O‘zbeknavo” estrada birlashmasi Samarqand viloyati hokimligi bilan birgalikda:
 “Universiada-2004” sport musobaqalarining tantanali ochilishi va yopilishi marosimlarining yuksak saviyada o‘tishini tashkil etsinlar;
 5. O‘zbekiston Respublikasi Sog‘liqni saqlash vazirligiga musobaqalar ishtirokchilarini tibbiy ko‘rikdan o‘tkazishni, musobaqalar davrida tez tibbiy xizmat ko‘rsatishni va dam olish, ovqatlanish joylarida sanitariya xavfsizligining talab darajasida bo‘lishini ta’minlash topshirilsin.
 6. “O‘zbekiston temir yo‘llari” kompaniyasi Oliy va o‘rta maxsus ta’lim vazirligi buyurtmanomasiga muvofiq musobaqalar ishtirokchilari va ijodiy guruh a’zolarining yo‘l xarajatlari uchun imtiyozli tarif qo‘llashni nazarda tutsin.
 7. Respublika “Vatanparvar” tashkiloti O‘zbekiston Respublikasi Fanlar akademiyasi, Oliy va o‘rta maxsus ta’lim vazirligi, Toshkent, Samarqand, Sirdaryo, Jizzax viloyatlari hokimliklari, Sog‘liqni saqlash vazirligi va Ichki ishlar vazirligi bilan birgalikda “Quyosh fizikasi” ilmiy-ishlab chiqarish markazida universiada mash’alasini yoqish va uni Samarqand shahriga yetkazish bilan bog‘liq barcha tashkiliy-xavfsizlik tadbirlarini amalga oshirsinlar.
 8. O‘zbekiston Respublikasi Ichki ishlar vazirligi tegishli vakolatli tashkilotlar bilan birgalikda “Universiada-2004” musobaqalari davomida tadbirlar o‘tadigan joylarda jamoat va transport harakati xavfsizligini ta’minlasin.
 9. O‘zbekiston Milliy axborot agentligiga, O‘zbekiston Teleradiokompaniyasi va boshqa ommaviy axborot vositalariga “Universiada-2004” musobaqalariga tayyorgarlik ko‘rish va uni o‘tkazish jarayonini keng yoritish tavsiya etilsin.
 10. Mazkur qarorning bajarilishini nazorat qilish O‘zbekiston Respublikasining Bosh vaziri Sh. Mirziyoyev zimmasiga yuklansin.